हॉलीवुड के सुपरस्टार टॉम क्रूज़ कुछ सालों के बाद एक बार फिर भारत आ रहे हैं और इस बार वो किसी फिल्म के प्रमोशन या ताजमहल देखने नहीं बल्कि भारत को ही अपनी फिल्म का हिस्सा बनाने जा रहे हैं। जी हां, दुनिया की सबसे सफल फिल्म फ्रेंचाइज़ी में शुमार मिशन इंपॉसिबल का इस बार कनेक्शन कश्मीर से होगा। टॉम क्रूज़ इस फ्रेंचाइज़ी की छठी फिल्म में काम करने जा रहे हैं। माना जा रहा है कि फ‍िल्‍म की शुरुआत कश्‍मीर में एक महामारी के फैलने से हेागी और दिखाया जाएगा कि भारत में भी विश्‍व के अन्‍य शहरों की तरह एक अटैक के साइड इफेक्‍ट्स से जूझ रहा है। ऐसे में मिशन इम्‍पॉस‍िबल की टीम बॉर्डर पार करती है और कश्‍मीर की तरफ बढ़ती है ताकि तीन देशों के लोगों की जान बचाई जा सके। इस फिल्म में जम्मू कश्मीर की रोज़मर्रा की ज़िंदगी के अलावा एक हैरतअंगेज़ हेलीकॉप्टर चेज़ सीक्वेंस भी होगा। इसके अलावा बर्फीले पहाड़ों में हेलीकॉप्टर क्रैश के अलावा भारतीय आर्मी का जिक्र जैसी कई घटनाओं को इस फिल्म में देखने का मौका मिलेगा।